Azərbaycan Respublikası Vergilər Nazirliyinin Kollegiyasının 26 iyul 2016-cı il tarixli 1617050000008600 nömrəli Qərarı ilə təsdiq edilmişdir

(Vergilər Nazirliyinin Kollegiyasının 31 iyul 2017-ci il tarixli 1717050000018300 nömrəli, 17 may 2019-cu il tarixli 1917050000009300 nömrəli Qərarları ilə təsdiq edilmiş əlavə və dəyişikliklərlə)

**Əlavə dəyər vergisinin qaytarılması sisteminin tətbiqi ilə əlaqədar operator və satıcı arasında bağlanan xidmət müqaviləsi**

|  |
| --- |
| \_\_\_\_\_\_\_\_\_\_\_\_\_\_(şəhəri, rayonu)                                       "\_\_"  \_\_\_\_\_\_\_ 20\_\_  il    Azərbaycan Respublikası Prezidentinin 2016-cı il 12 iyul tarixli 985 nömrəli Fərmanı ilə təsdiq edilmiş “Əcnəbilər və vətəndaşlığı olmayan şəxslər tərəfindən Azərbaycan Respublikasının ərazisində alınmış istehsal, yaxud kommersiya məqsədləri üçün nəzərdə tutulmayan mallara görə ödənilmiş əlavə dəyər vergisinin qaytarılması Qaydası”nın (bundan sonra - Qayda) 3.7-ci bəndinə əsasən bir tərəfdən  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vergi orqanının adı)  (bundan sonra – operator) rəisi (rəis müavini) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (rütbəsi, soyadı, adı və atasının adı)  digər tərəfdən\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vergi ödəyicisinin adı (fiziki şəxs olduqda fiziki şəxsin və ya onun nümayəndəsinin soyadı, adı,  atasının adı, hüquqi şəxs olduqda rəhbərinin və ya nümayəndəsinin soyadı, adı və atasının adı)  (VÖEN:\_\_\_\_\_\_\_\_\_\_\_\_) (bundan sonra – satıcı) arasında aşağıda göstərilən şərtlər daxilində xidmət müqaviləsi bağlanmışdır. |

**1. Müqavilənin predmeti**

Müqavilə üzrə operator əcnəbilər və vətəndaşlığı olmayan fiziki şəxslər tərəfindən Azərbaycan Respublikasının ərazisində alınmış istehsal, yaxud kommersiya məqsədləri üçün nəzərdə tutulmayan mallara görə ödənilmiş əlavə dəyər vergisinin (bundan sonra - ƏDV) qaytarılması sistemi çərçivəsində satıcıya xidmət göstərilməsini, satıcı isə öz növbəsində operator tərəfindən xidmət göstərilməsi üçün müvafiq şərait yaradılmasını, habelə alıcıları bu sistem barədə məlumatlandırmağı öhdəsinə götürür.

**2. Satıcının hüquq və vəzifələri**

2.1. Satıcının aşağıdakı hüquqları vardır:

2.1.1. ƏDV-nin qaytarılması sisteminin tətbiqi ilə əlaqədar qanunvericiliyin tələblərinə dair izahatlar verilməsi üçün operatora yazılı və ya şifahi (o cümlədən Çağrı Mərkəzi (195-1) vasitəsilə) müraciət etmək;

2.1.2. proqram təminatı ilə, habelə, xüsusi hazırlanmış yapışqanlı kağız etiket – stikerlə (bundan sonra - stiker) təchiz olunmasını operatordan tələb etmək;

2.1.3. yeni təsərrüfat subyekti (obyekti) qeydiyyatdan keçdikdə, həmin təsərrüfat subyekti (obyekti) üzrə ƏDV-nin qaytarılması şərti ilə malların satışının həyata keçirilməsi üçün ərizə ilə operatora müraciət etmək;

2.1.4. Azərbaycan Respublikasının Vergi Məcəlləsi və digər normativ hüquqi aktlarla müəyyən edilmiş hüquqları həyata keçirmək.

2.2. Satıcının aşağıdakı vəzifələri vardır:

2.2.1. proqram təminatı ilə təchiz olunması üçün operatora şərait yaratmaq;

2.2.2. operator tərəfindən təchiz olunmuş proqram təminatının işlək vəziyyətdə saxlanılmasını təmin etmək və hər hansı nasazlıq baş verdiyi təqdirdə bu barədə dərhal operatora məlumat vermək;

2.2.3. operator tərəfindən təqdim olunan stikerlərin təsərrüfat subyektinin (obyektin) giriş və çıxışında, həmçinin digər aydın görünən hissəsində yapışdırılmasını və daim tam şəkildə görünməsini təmin etmək;

2.2.4. pərakəndə ticarət fəaliyyətini və ya ƏDV-nin qaytarılması şərti ilə satış həyata keçirilən təsərrüfat subyektinin (obyektinin) fəaliyyətini dayandırdıqda bu barədə dərhal operatora məlumat verməklə stikerlərioperatora geri qaytarmaq;

2.2.5. təsərrüfat subyektində (obyektində) nəzarət kassa aparatının və POS terminalın daim işlək vəziyyətdə olmasını təmin etmək;

2.2.6. möhürünün daim təsərrüfat subyektində (obyektində) olmasını təmin etmək;

2.2.7. təsərrüfat subyektində (obyektində) işlərin yerinə yetirilməsinə cəlb edilən işçisini gücləndirilmiş elektron imza ilə təmin etmək;

2.2.8. təsərrüfat subyektində (obyektində) işlərin yerinə yetirilməsinə cəlb edilən işçisini ƏDV-nin qaytarılması qaydası ilə bağlı qanunvericiliyinin tələbləri, habelə Müqavilənin müddəaları barədə məlumatlandırmaq;

2.2.9. əcnəbi və vətəndaşlığı olmayan şəxslərə istehsal, yaxud kommersiya məqsədləri üçün nəzərdə tutulmayan mallara görə ödənilmiş ƏDV-nin qaytarılması üzrə xidmətlərdən istifadə barədə operatora təklif vermək;

2.2.10. aşağıdakılar barədə alıcını məlumatlandırmaq:

2.2.10.1. alınan mallar üzrə ödənilmiş ƏDV-nin qaytarılması məqsədilə elektron hesab-fakturaların qorunub saxlanması və alınan malların Azərbaycan Respublikası ərazisindən aparıldıqda gömrük sərhəd buraxılış məntəqəsinin əməkdaşına təqdim edilməsi;

2.2.10.2. alınan mallar üzrə ödənilmiş ƏDV-nin qaytarılmasının malların hava və su nəqliyyatı vasitəsilə aparılması zamanı mümkün olması;

2.2.10.3. alınan mallar üzrə ödənilmiş ƏDV məbləğindən xidmət haqları tutulduqdan sonra yerdə qalan məbləğin qaytarılması.

2.2.11. Azərbaycan Respublikasının Vergi Məcəlləsinin 16.1.9-cu maddəsinə əsasən alıcıya çek təqdim etmək;

2.2.12. aşağıdakı hallarda alıcıya elektron qaimə-faktura təqdim etməmək:

2.2.12.1. Qaydanın 1.3-cü bəndində göstərilmiş mallar alındıqda;

2.2.12.2. alınmış malın dəyəri Qaydanın 1.4-cü bəndində nəzərdə tutulmuş (ƏDV ilə birlikdə) qiymətdən (300 manatdan) az olduqda;

2.2.12.3. mallar Qaydanın 1.5-ci bəndində göstərilmiş şəxslər tərəfindən alındıqda.

~~2.2.13. müqavilənin 4-cü hissəsində göstərilən hallarda müqavilə ləğv edildikdə quraşdırılmış proqram təminatı və zəruri avadanlıqların operator tərəfindən götürülməsi üçün şərait yaratmaq;~~

2.2.14. Azərbaycan Respublikasının Vergi Məcəlləsi və digər normativ hüquqi aktlarla müəyyən edilmiş vəzifələri yerinə yetirmək.

**3. Operatorun hüquq və vəzifələri**

3.1. Operatorun aşağıdakı hüquqları vardır:

~~3.1.1. satıcıdan onun təsərrüfat subyektində (obyektində) quraşdırılmış proqram təminatı və zəruri avadanlıqların saz vəziyyətdə saxlanılmasını tələb etmək;~~

3.1.2. satıcı tərəfindən pərakəndə ticarət fəaliyyəti və ya ƏDV-nin qaytarılması şərti ilə satış həyata keçirilən təsərrüfat subyektinin (obyektinin) fəaliyyəti dayandırıldıqda satıcıdan stikerlərin qaytarılmasını tələb etmək;

3.1.3. satıcıdan stikerlərin təsərrüfat subyektinin (obyektin) giriş və çıxışında, həmçinin digər aydın görünən hissəsində yapışdırılmasının və daim tam şəkildə görünməsinin təmin edilməsini tələb etmək;

3.1.4. satıcıdan ƏDV-nin qaytarılması şərti ilə satış həyata keçirilən təsərrüfat subyektində (obyektində) quraşdırılmış nəzarət-kassa aparatının və POS terminalın daim işlək vəziyyətdə olmasının təmin edilməsini tələb etmək.

~~3.1.5. müqavilənin 4-cü hissəsində göstərilən hallarda müqavilə ləğv edildikdə quraşdırılmış proqram təminatını və zəruri avadanlıqları satıcıdan götürmək;~~

3.1.6. Azərbaycan Respublikasının Vergi Məcəlləsi və digər normativ hüquqi aktlarla müəyyən edilmiş hüquqları həyata keçirmək.

3.2. Operatorun aşağıdakı vəzifələri vardır:

3.2.1. satıcıya fasiləsiz xidmət göstərilməsini təmin etmək;

3.2.2. elektron qaimə-fakturalar barədə məlumatların aidiyyəti üzrə ötürülməsinə və elektron qaimə-fakturaların gömrük orqanları tərəfindən təsdiqlənməsinə imkan verən proqram təminatının və vahid məlumat bazasının fasiləsiz işləməsini təmin etmək;

3.2.3. ƏDV-nin qaytarılması ilə bağlı qanunvericiliyin tələblərinə dair satıcıdan yazılı və ya Çağrı Mərkəzi (195-1) və operatorun rəsmi internet səhifəsi vasitəsilə daxil olmuş müraciətləri cavablandırmaq;

3.2.4. satıcının proqram təminatı və stikerlərlə təchiz edilməsini təmin etmək;

3.2.5. satıcıdan müraciət daxil olduğu təqdirdə proqram təminatının işlək vəziyyətə gətirilməsi məqsədilə lazımi tədbirlər görmək;

3.2.6. Azərbaycan Respublikasının Vergi Məcəlləsi və digər normativ hüquqi aktlarla müəyyən edilmiş vəzifələri yerinə yetirmək.

**4. Müqavilənin qüvvəsi**

4.1. Müqavilə \_\_\_\_\_\_\_\_\_\_\_\_\_\_ tarixdən qüvvəyə minir və 1 (bir) il müddətində qüvvədə olacaq. Müqavilənin qüvvədə olma müddətinin bitməsinə 30 gün qalmış Tərəflərdən biri müqavilənin ləğvi barədə digər Tərəfə yazılı şəkildə və ya elektron ünvan vasitəsi ilə müraciət etməzsə, müqavilənin müddəti ilkin bağlandığı müddət qədər (1 (bir) il) uzadılmış hesab ediləcəkdir.

4.2. Operator aşağıdakı hallarda satıcıya yazılı bildiriş göndərməklə müqaviləni birtərəfli qaydada ləğv edə bilər:

4.2.1. satıcı fəaliyyəti dövründə iqtisadi fəaliyyət sahəsində cinayətlərə görə cinayət məsuliyyətinə cəlb olunduqda;

4.2.2. satıcı tərəfindən vergi orqanına təqdim olunmuş vergi hesabatlarında aşkar olunmuş uyğunsuzluqlar və ziddiyyətlər qanunla müəyyən edilmiş müddətdə aradan qaldırılmadıqda.

4.2.3. satıcı Azərbaycan Respublikasının Vergi Məcəlləsi ilə müəyyən olunmuş müddətdə və qaydada vergi hesabatlarını vergi orqanlarına təqdim etməməklə vergilərin dövlət büdcəsinə ödənilməsindən yayındıqda;

4.2.4. satıcının ƏDV-nin qaytarılması şərti ilə satış həyata keçirilən təsərrüfat subyekti (subyektləri) vergi orqanında uçotdan çıxarıldıqda;

4.2.5. satıcının ƏDV qeydiyyatı ləğv edildikdə;

4.2.6. satıcı sahibkarlıq fəaliyyətini dayandırdıqda və ya bu fəaliyyətə qanunla müəyyən edilmiş qaydada xitam verildikdə;

4.2.7. vergilər, faizlər və vergi orqanı tərəfindən tətbiq edilmiş maliyyə sanksiyaları üzrə borc məbləği 30 təqvim günü müddətində ödənilmədikdə və ya məhkəməyə şikayət verilmədikdə;

4.2.8. satıcının ƏDV-nin qaytarılması şərti ilə satış həyata keçirmək məqsədi ilə qeydiyyatına xitam verilməsi barədə məhkəmənin qanuni qüvvəyə minmiş qərarı olduqda;

4.2.9. satıcının ƏDV-nin qaytarılması şərti ilə satış həyata keçirmək məqsədi ilə qeydiyyatına xitam verilməsi barədə müraciəti olduqda;

4.2.10. satış nöqtəsində yaranmış texniki nasazlıq dövründə aparılmış əməliyyatlar barədə məlumatlar texniki nasazlıq bərpa olunduqdan dərhal sonra satıcı tərəfindən vahid məlumat bazasına ötürülmədikdə.

4.3. Müqavilə ilə müəyyən edilmiş vəzifələr satıcı və ya operator tərəfindən vaxtında və tam yerinə yetirilmədikdə, bu səbəbdən Müqaviləni ləğv etmək istəyən Tərəf bu barədə 10 (on) gün müddətində digər Tərəfə niyyətini və əsaslandırılmış səbəbləri əks etdirən yazılı məlumat təqdim edir. Müqavilə yazılı məlumat təqdim edildiyi aydan sonrakı ayın 1-dən ləğv edilmiş sayılır.

**5. Mübahisələrin həlli**

Müqavilə münasibətləri üzrə yaranan mübahisələr ilkin olaraq qarşılıqlı anlaşma və razılıq yolu ilə həll edilməlidir. Qarşılıqlı anlaşma və razılıq yolu ilə həll olunmayan mübahisələr üzrə Tərəflərin məhkəməyə müraciət etmək hüququ vardır.

**6. Yekun müddəa**

Müqavilə hər biri eyni hüquqi qüvvəyə malik iki nüsxədə olmaqla Azərbaycan dilində tərtib edilmişdir.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vergi orqanının adı) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vergi ödəyicisinin adı - fiziki şəxs olduqda fiziki şəxsin və ya onun nümayəndəsinin soyadı, adı, atasının adı, hüquqi şəxs olduqda rəhbərinin və ya nümayəndəsinin soyadı, adı və atasının adı) |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vəzifəli şəxsinin vəzifəsi, rütbəsi, soyadı, adı, atasının adı) | VÖEN:  Hüquqi ünvanı və ya qeydiyyat ünvanı:  Bank rekvizitləri:  Əlaqə telefonu: |

İmza: İmza:

M.Y.                                                                                      M.Y.